open-index/open-wikipedia-markdown huggingface dataset:
గోరింక

**గోరింక** (ఆంగ్లం Myna) ఒక రకమైన పక్షులు. ఇవి చిన్న చిన్న పురుగులని, పండ్లని, గింజలు ఆరగిస్తాయి. 

ఇవి కూడా కాకుల వలె మానవ సహిత జీవనాన్ని అవలంభిస్తాయి. గోరువంక, గోరింక అనే పేర్లతో తెలుగులో వ్యవహారం. ఇది మైనాపిట్ట జాతిది. ఇది భారతదేశం అంతా, చుట్టుపట్ల దేశాలలో కనిపిస్రంతుంది. పసుపురంగు ముక్కు, పసుపురంగు దృడమయిన కాళ్ళు, తలమీద నల్లగా, పసుపు రంగు కళ్ళు, లేత కాఫీపొడిరంగు రెక్కలు, రెక్కల కింద తెల్లగా ఉంటుంది. ఆడ మొగ పక్షులు ఒకే రకంగా ఉంటాయి. వీటిలో కొండజాతి మైనా (The common myna or Indian myna((Acridotheres tristi )అనేక ధ్వనులను అనుకరించి పలుకుతుంది, మాట్లాడుతుంది. మైనాపిట్టల ఊళ పెద్దగా వినిపిస్తుంది. ప్రమాదాన్ని శంకిస్తె, సాటి పక్షులకు  హెచ్చరిక చేసి ఎగిరి పోతుంది. ఆహార భద్రతకు ఈ జాతి పిట్లలవలన నష్టం వాటిల్లుతుందని, ఇతర జంతుజాలానికి నష్టంకలుగుతుందని శాస్త్రవెత్తలు అంటారు. దీన్ని పంజరంలో పెట్టి పెంచుతారు. భారతదేశం అంతటా బీళ్ళల్లో, పొలాల్లో తరచూ గోరువంకలు కనిపిస్తాయి. ధాన్యం గింజలు, పురుగులు, చిన్న చిన్న పండ్లు సర్వం తింటాయి. ఆమ్నిఓరస్ పిట్టలు. ఇవి ఎక్కువగా కొబ్బరి, తాటి చెట్లపై పుల్లలు, గడ్డిపోచలతో గూడు కట్టుకుంటాయి,  గూల్ళల్లో, లేదా కలుగుల్లో గుడ్లు పెడతాయి. అడా, మగా పొదుగుతాయి. ఎల్లప్పుడు అరుస్తూ గోలగోలగా ఉంటాయి. తగాదా వస్తే జంటలు మరొక జంటతో ఘోరంగా పోరాడుతాయి. గోరింకలను పంజరంలోపెట్టి పెంచుతారు. సాహిత్యంలొ ఈ పిట్టలను గురించి అనేక ప్రస్తావనలు ఉన్నాయి. సాహిత్యంలొ గోరువంకలను రాయబారాలుగా, ముచ్చటయిన దంపతులకు పోలికగా చిలకాగోరింకా అని వర్ణించారు.

## మూలాలు

వర్గం:పక్షులు
శ్రీకాకుళం (అయోమయ నివృత్తి)

**శ్రీకాకుళం** పేరుకు సంబంధించిన వ్యాసాలు

* శ్రీకాకుళం జిల్లా - జిల్లాను గురించిన వ్యాసం
* శ్రీకాకుళం (పట్టణం) - శ్రీకాకుళం జిల్లా కేంద్రం
* శ్రీ కాకుళం నగరపాలక సంస్థ
* శ్రీ కాకుళం మండలం
* శ్రీకాకుళం శాసనసభ నియోజకవర్గం గురించి
* శ్రీకాకుళం లోక్‌సభ నియోజక వర్గం గురించి
* శ్రీకాకుళం, ఘంటసాల - ప్రసిద్ధి చెందిన ఆంధ్ర విష్ణు దేవాలయం ఉన్న ఊరు. కృష్ణా జిల్లా, ఘంటసాల మండలంలో ఉంది.
అమ్మకపు పన్ను

thumb|277x277px|కొలోరాడో లో సెంటులో ఐదవ వంతు అమ్మకం పన్ను టోకెన్
వస్తువుల అమ్మకాలపై విధించే పన్ను **అమ్మకపు పన్ను** (Sales Tax). రాష్ట్రాలకు ముఖ్యమైన ఆదాయవనరులలో ఈ పన్ను ఒకటి. ఈ పన్ను విధించే అధికారం రాష్ట్ర ప్రభుత్వాలకే ఉంది. 1939లో మద్రాసు రాష్ట్రం మొదటిసారిగా సాధారణ అమ్మకపు పన్నును విధించింది. మద్యపాన నిషేధం వల్ల వచ్చే నష్టాన్ని భరించేందుకు ఈ పన్నును ఆ రాష్ట్ర ప్రభుత్వం విధించింది. నేడు అమ్మకపు పన్నును విధించని రాష్ట్రం లేదు. హైదరాబాదు ప్రాంతంలో తొలిసారిగా 1950లో అమ్మకపు పన్నును విధించడం జర్గింది.

భారత రాజ్యాంగం ప్రకారము వార్తా పత్రికలు మినహ మిగితా అన్ని వస్తువుల అమ్మకం, కొనుగోళ్ళపై అమ్మకపు పన్నును విధించే అధికారం రాష్ట్ర ప్రభుత్వాలకు ఉంది. అమ్మకపు పన్నును విధించే పద్ధతులు ప్రధానంగా రెండు రకాలు. మొదటి పద్ధతి ప్రకారం వస్తువు ఉత్పత్తి అయిన దశ నుంచి వినియోగదారుడికి చేరే వరకు ఒకే సారి పన్ను విధిస్తారు. రెండో పద్ధతి ప్రకారము ఉత్పత్తి దశ నుంచి టోకు వర్తకుడికి చేరిన తర్వాత ఒకసారి, టోకు వర్తకుడి నుంచి చిన్న వర్తకులకు చేరే వరకు ఉన్న దశలలోనూ, చివరగ వీయోగదారుడికి అమ్మే వర్తకుడిపై ఈ విధంగా అన్ని దశలలో అమ్మకపు పన్ను విధించబడుతుంది. ఈ పద్ధతినే కొద్ది మార్పుతో ప్రస్తుతం మన రాష్ట్రంలో విలువ ఆధారిత పన్ను లేదా వాట్ (vAlue Added Tax- VAT) గా పిలుస్తున్నారు.

వర్గం:భారతదేశంలో పన్నుల విధానం
వర్గం:కోశవిధానం
ఎక్సైజ్ సుంకం

ఏదేని దేశంలో తయారైన వస్తువులు వినియోగదారులకు చేరడానికి ముందు ఉత్పత్తి దశలో కాని, ఉత్పత్తి పూర్తయిన తర్వాత దశలో కాని చెల్లించవలసిన పన్నులే **ఎక్సైజ్ సుంకం** (excise duty). భారత రాజ్యాంగం ప్రకారము మత్తును కల్గించే వస్తువులను మినహాయించి మిగితా అన్ని వస్తువుల పై ఎక్సైజ్ సుంకాలను విధించే అధికారం కేంద్ర ప్రభుత్వానికి ఉంది. ఆర్థిక కమీషన్ సిపార్సులను అనుసరించి ఎక్సైజ్ సుంకాలలో కొంతభాగాన్ని రాష్ట్ర ప్రభుత్వాలకు కేటాయిస్తారు.

ఎక్సైజ్ సుంకాలను విధించే పద్ధతులు రెండు విధాలుగా ఉంది.మొదటి పద్ధతి ప్రకారం వస్తువుల విలువను బట్టి విధిసారు. వస్తువుల విలువలో కొంత శాతంగా నిర్ణయించి విధించబడుతుంది. రెండో పద్ధతి ప్రకారం విలువతో సంబంధం లేకుండా నిర్దుష్టమైన పన్ను విధిసస్తారు. వస్తువుల విలువను బట్టి పన్ను విధిస్తే పన్ను ఎగవేత ఆస్కారం ఉంది కనుక నిర్దిష్ట మొత్తం పన్ను అభిలషణీయమని ఆర్థిక వేత్తల అభిప్రాయం. కాని ఇందులోనూ లోపాలున్నాయి. ధరలు పెర్గినా, ఉత్పత్తి పెర్గినా ప్రభుత్వానికి ఆదాయం పెర్గదు. కాబట్టి తరచుగా మార్పులు చేయవలసి ఉంటుంది.

## మూలాలు

వర్గం:భారతదేశంలో పన్నుల విధానం
వర్గం:కోశవిధానం
శ్రీకాకుళం

**శ్రీకాకుళం,** ఆంధ్ర ప్రదేశ్ రాష్ట్రంలో ఒక నగరం, శ్రీకాకుళం జిల్లా కేంద్రం. ఇదే పేరుతో శాసనసభ నియోజకవర్గం, పార్లమెంట్ నియోజకవర్గం ఉన్నాయి. ఈ పట్టణం నాగావళి నది ఒడ్డున నది కిరువైపుల విస్తరించి ఉంది. ఈ నగరాన్ని బలరాముడు కనుగొన్నట్టు భావిస్తారు.

## పేరు వ్యుత్పత్తి
బ్రిటిషు వారు శ్రీకాకుళం పేరును పలకలేక "చికాకోల్" అనేవారు. చికాకోల్ కు సంబంధించిన మరో కథనం ప్రకారం ఈ ప్రాంతం నైజాం ఆధిపత్యంలో ఉండే సమయంలో ఈ ఊళ్లోనే ప్రతి సంవత్సరం జమాబందీ నిర్వహిస్తూ రైతుల వద్ద నుండి పన్నులు వసూలు చేసేవారు. రైతులు తాము కట్ట వలసిన పన్ను సొమ్మును విచ్చు రూపాయల రూపంలో చిన్నచిన్న గుడ్డసంచులలో పోసి, మూటకట్టి, ఆమూటను తీసికొనివచ్చి ఖుద్దున సమర్పించేవారు. ఆ మూట లోని సొమ్ము సరిగా ఉందో లేదో చూసుకోవడానికి మూటను విప్పాలి. ఆ మూటలు చాలా ఉంటున్నందువలన, ఆ మూటల మూతికట్టు విప్పమని రైతులతో చెప్పడానికి "శిఖా ఖోల్" అనేవారు. అంటే "మూతికట్టువిప్పు" అని అర్థం. ఈమాట క్రమంగా "చికా కోల్", *సిక్కోలు* అయి, శ్రీకాకుళంగా స్థిరపడింది అని అంటారు.

## భౌగోళికం
శ్రీకాకుళం నగర విస్తీర్ణం 20.89 చ.కి.మీ. రాష్ట్ర రాజధాని అమరావతి నుండి ఈశాన్య దిశలో 463 కి.మీ దూరంలో ఉంది.

## జనాభా గణాంకాలు
2011 జనాభా లెక్కలు ప్రకారం, ఈ నగర జనాభా 1*,49,592*. ఇందులో 74,546 మగవారు,75,046 ఆడవారు ఉన్నారు. 11,001 మంది 0–6 వయసు లోపు వారు ఉన్నారు. ఇందులో 5,686 అబ్బాయిలు, 5,315 అమ్మాయిలు. ఈ నగరంలో 84.62% అక్షరాస్యతతో 96,744 మంది అక్షరాస్యులు ఉన్నారు.

## పరిపాలన
శ్రీకాకుళం నగరపాలక సంస్థ నగర పరిపాలన నిర్వహిస్తుంది.
## రవాణా
thumb|శ్రీకాకుళం బస్ స్టాండు
జాతీయ రహదారి 16 నగరానికి సమీపంగా పోతుంది. 13 కి.మీ దూరంలో శ్రీకాకుళం రోడ్ అనే పేరుతో ఆమదాలవలసలో ఉంది. 2006 లో రిజర్వేషన్ బుకింగ్ కౌంటర్ మాత్రం శ్రీకాకుళం నగరపాలక సంస్థ ఆఫీసు ఆవరణలో పెట్టారు. సమీప విమానాశ్రయం 106 కి.మీ. దూరంలో గల విశాఖపట్నం అంతర్జాతీయ విమానాశ్రయం.

## విద్య
ఒక మెడికల్ కాలేజి (రిమ్స్), దంత వైద్యకళాశాల ("చాపురం" గ్రామ సమీపాన), ఒక హోమియో వైద్యశాల, ఒక ఆయుర్వేద వైద్యశాల, ఒక న్యాయ కళాశాల ఉన్నాయి. ప్రైవేటు రంగంలో రాగోలు వద్ద జెమ్స్ వైద్య కళాశాల ఉంది.

## వైద్యం
400 పడకల జిల్లా కేంద్ర ఆసుపత్రితో పాటు, కిమ్స్ ఆసుపత్రి ఉంది.

## న్యాయ స్థానాలు
నగరంలో 1. జిల్లాకోర్టు, 2. మున్సిపల్ బెంచికోర్టు ఉన్నాయి.

## పర్యాటక ఆకర్షణలు

thumb|బాపూజీ పార్కు, శ్రీకాకుళం
* శ్రీ సూర్యనారాయణస్వామి దేవస్థానం, అరసవల్లి
* ఉమారుద్ర కోటేశ్వరస్వామి ఆలయం - గుడి వీధి
* వెంకటేశ్వర ఆలయం (నారాయణ తిరుమల) - గుజరాతీపేట

## ప్రముఖులు
*స్వామి అగ్నివేష్ - సామాజిక కార్యకర్త
*మగటపల్లి వెంకటరమణమూర్తి - దాత, సమాజ సేవకుడు.
*రావిశాస్త్రి
*తంగి సత్యనారాయణ
*వడ్డాది పాపయ్య
*సోమంచి వాసుదేవరావు తెలుగు కవి, నిర్వచన సుందరకాండ సమీర సందేశం వంటి కావ్యాల రచయిత.
*లోకనాథం నందికేశ్వరరావు - మిమిక్రీ కళాకారుడు
* నందిత బన్న - మిస్‌ యూనివర్స్‌ సింగపూర్‌ - 2021

## మూలాలు

## బయటి లింకులు

వర్గం:ఆంధ్రప్రదేశ్ నగరాలు
వర్గం:శ్రీకాకుళం జిల్లా
మొహురి

**మొహురి** అనే ఈ వాద్య పరికరం మధ్య ప్రదేశ్ లో ఎక్కువగా వాడుకలో ఉంది. దీని ఆకారం పెద్దదిగా శంఖము మాదిరిగా తొలుస్తారు. దానికి లోహనిర్మితమైన ఏడు రంద్రాలు గల గంట లాంటిది అమర్చబడి ఉంటుంది. ముందు భాగమున గల గంట మాదిరి సాదనమునకు ఒక వెంట్రుకల చుట్టి అమర్చుతారు. వెంట్రుకల చుట్టు అధిక శభ్దమును శ్రావ్యముగా మార్చటమే కాక అలంకార ప్రాయముగా కూడా ఉంటుంది. దీనిని సామూహిక నృత్యాలలో, ఉత్సవాలలో సహాయక వాయిద్యంగా వాడుతారు.

వర్గం:భారతీయ వాద్యపరికరాలు
వర్గం:భారతీయ సంగీతం
ఖుంగ్

**ఖుంగ్** అనే ఈ వాద్యపరికరం మణిపూర్, త్రిపుర, మేఘాలయ ప్రాంతములలో అధికంగా వాడుతారు. ఇది చిన్న బంతి లాంటి ఆకారంలో కల వాయిద్యం. బంతిలాంటి కాళీ బుర్ర ఎ వాయిద్యానికి గాలి అరలాగ పనిచేస్తుంది. ముందుకు పొడుచుకు వచ్చిన రీతిలో వెదురుతో అమర్చిన నాజిల్ అనే పరికరం ఊదేందుకు గొట్టంలా పనిచేస్తుంది. ఆరు వెదురు గొట్టాల సముదాయం కల పైపుకు ఒక సింగిల్ హీటింగ్ పీక ఉంటుంది. పలుచని పొరని వదిలిపెట్టి చిన్న దీర్ఘ చతురస్రాకారంలో ఒక రంధ్రం చేస్తారు. అలా వదిలిపెట్టిన పొర ప్రకంపనకారిగా పనిచేసి శభ్దాన్ని సృష్టిస్తుంది. దీనికి అమర్చిన వెదురు గొట్టంలో పార్శ్వభాగాలలో చిన్న చిన్న రంద్రాలుంటాయి. ఇవి శబ్ధాన్ని నియంత్రిస్తుంటాయి. ఈ వాయిద్యం ఈశాన్యరాష్ట్రాలలోని గిరిజన నృత్యాలలో సహకార వాయిద్యంగా వాడుతారు.

## మూలాలు

## బాహ్య లంకెలు

* Khung | A traditional musical instrument of Kharam by Naichong Kharam

వర్గం:భారతీయ వాద్యపరికరాలు
వర్గం:భారతీయ సంగీతం
ప్రవీణ్ ఆమ్రే

1968లో ముంబాయిలో జన్మించిన **ప్రవీణ్ ఆమ్రే** (Pravin Kalyan Amre) భారత మాజీ క్రికెట్ క్రీడాకారుడు. ఇతడు భారత జట్టు తరఫున 11 టెస్ట్ మ్యాచ్ లు ఆడి ఒక సెంచరీ, 3 అర్థ సెంచరీలతో మొత్తం 425 పరుగులు సాధించాడు. ఇతని సగటు స్కోరు 42.5 పరుగులు. 1992 నుంచి 1994 మధ్య కాలంలో ప్రవీణ్ ఆమ్రే భారత జట్టుకు ప్రాతినిధ్యం వహించాడు. ప్రవేశించిన తొలి టెస్టులోనే దక్షిణాఫ్రికా పై సెంచరీ సాధించి మంచి రికార్డుతో ఉన్ననూ తదుపరి మ్యాచ్‌లలో అంతగా రాణించలేడు. దేశవాళీ క్రికెట్ లో అతనికి మంచి రికార్డు ఉంది. ముంబాయి, రైల్వేస్, రాజస్థాన్. బెంగాళ్ తరఫున దేశవాళీ క్రికెట్ ఆడినాడు. దక్షిణాఫ్రికా లో బొలాండ్ తరఫున కూడా ప్రాతినిధ్యం వహించాడు. సచిన్ టెండుల్కర్, వినోద్ కాంబ్లిలు చదివిన స్కూలు నుంచే ప్రవీణ్ కూడా అభ్యసించాడు. అంతేకాకుండా సచిన్, కాంబ్లీ లకు క్రికెట్ నేర్పిన రమాకాంత్ అచ్రేకర్ ఇతనికి కూడా గురువే.

## మూలాలు

వర్గం:1968 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ముంబాయి క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:జీవిస్తున్న ప్రజలు
అజయ్ జడేజా

**అజయ్ జడేజా**  (పూర్తి పేరు అజయ్ సింహ్‌జీ దౌలత్‌సింహ్‌జీ జడేజా)  భారత దేశానికి చెందిన మాజీ క్రికెట్ క్రీడాకారుడు.1971, ఫిబ్రవరి 1 న గుజరాత్ లోని జామ్‌నగర్ లో జన్మించాడు. 1992 నుంచి 2000 వరకు ఇతడు భారత జట్టుకు ప్రాతినిధ్యం వహించి 15 టెస్టు మ్యాచ్‌లు, 196 వన్డే మ్యాచ్‌లు ఆడినాడు. కాని చివరి దురదృష్టం వెంటాడి మ్యావ్ ఫిక్సింగ్ లో ఇరుక్కొని మాధవన్ కమిటీ సిఫార్సుల ఆధారంగా 5 సంవత్సరాల నిషేధానికి గురైనాడు. ఆ తర్వాత 2003 జనవరిలో ఢిల్లీ హైకోర్టులో సవాలు చేయబడింది. నిషేధాన్ని సడలించడానికి ఫిబ్రవరిలో జడేజా భారత క్రికెట్ కంట్రోల్ బోర్డుకు వ్యతిరేకంగా కోర్టును ఆశ్రయించాడు.

అతడు భారత జట్టు తరఫున ఆడుతున్న కాలంలో అత్యుత్తమ ఫీల్డర్ గా పేరు సంపాదిమ్చాడు. బ్యాటింగ్ లో అతని ఆత్యుత్తమ ప్రదర్శన 1996 ప్రపంచ కప్ క్రికెట్ లో క్వార్టర్ ఫైనలో ప్రదర్శించాడు. పాకిస్తాన్ పై కేవలం 25 బంతుల్లో 45 పరుగులు సాధించాడు. అందులో 40 పరుగులు వకార్ యూనిస్ యొక చివరి రెండు ఓవర్లలో సాధించినవే. అతని మరో ఉత్తమ ఆట ప్రదర్శన షార్జాలో ఇంగ్లాండు పై కేవలం ఒకే ఓవర్ లో 3 పరుగులకు 3 వెకెట్లు పడగొట్టి భారత్ కు విజయాన్నందించాడు. జడేజా 13 పర్యాయాలు భారత వన్డే జట్టుకు కెప్టెన్ గా వ్యవహరించాడు. జడేజా ప్రస్తుతం క్రికెట్ కామంటేటర్ గా వ్యవహరిస్తున్నారు. 2003లో ఖేల్ చలనచిత్రంలో నటించాడు.

## అజయ్ జడేజా పై కల ఆర్టికల్స్

## మూలాలు

## బయటి లింకులు
* Ajay Jadeja, Sanjeev Kapoor to put on their dancing shoes on Sony 
* I admire the way Ajay deals with everything: Aditi Jaitly 
* I’ll keep trying: Ajay Jadeja  
* All-rounder, on and off field  

వర్గం:1971 జననాలు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ వన్డే క్రికెట్ కెప్టెన్లు
వర్గం:గుజరాత్ క్రీడాకారులు
వర్గం:జీవిస్తున్న ప్రజలు
కర్నా

thumb|కర్నా, సంగీత వాద్యం
**కర్నా** అనే ఈ వాయిద్యం ఒక లోహపు బాకా. ఇన్నగా పైపు మాదిరిగా ఉండి చివరకు పెరుగుతూ పోయే దీనిని ఇత్తడితో తయారు చేస్తారు. దీని చివర పెద్ద గరాటు ఆకారంలో బయటకు తెరచుకు ఉంటుంది. ఈ వాయిద్యాన్ని రాజస్తాన్ ప్రాంతములలో సామాజిక ఉత్సవాలు, బృందగానాలు, నృత్యాలు వంటి వాటిల్లో అధికంగా వాడుతారు.

ఈ పేరు మొదటగా బైబిల్ బుక్ ఆఫ్ డేనియల్‌లో ప్రస్తావించబడింది, మధ్య యుగాలలో పెర్షియన్ మిలిటరీ బ్యాండ్‌లకు మరియు భారతీయ మొఘల్ సామ్రాజ్యంలో ప్రతినిధి ఆర్కెస్ట్రా నక్కారా-ఖానాకు ఉపయోగించబడింది.  ఇది ఇప్పటికీ మధ్య ఆసియాలోని ఉత్సవ సంగీతంలో ఈ పేరుతో ఉపయోగించబడుతుంది. 

క్రీ.పూ 3వ సహస్రాబ్ది  మధ్య నుండి, మెసొపొటేమియా, ప్రాచీన ఈజిప్టు రెండింటిలోనూ తెలిసిన ట్రంపెట్‌లు వేడుకలు, యుద్ధాలు, పని పనులలో సంకేత సాధనంగా రెండు ప్రాంతాలలో ఉపయోగించబడ్డాయి.  ట్రంపెట్ రకాలు నఫీర్,  కర్నా ఇరాన్‌లో వివిధ డ్రమ్స్ తో పాటు ఇతర పెర్కషన్ వాయిద్యాలతో పాటు, నక్కార-ఖానాలో 20వ శతాబ్దం ప్రారంభం వరకు ఉపయోగించబడ్డాయి. నేడు ఉజ్బెకిస్తాన్,  తజికిస్తాన్‌లలో కర్ణ ఒక పొడవైన, ఎక్కువగా స్థూపాకార మెటల్ ట్రంపెట్,  ఉత్తర భారతదేశంలో ఇది పొడవుగా మరియు సన్నగా లేదా పొట్టిగా మరియు వెడల్పుగా ఉండే నిటారుగా ఉండే లోహ ట్రంపెట్. 

## మూలాలు

వర్గం:భారతీయ వాద్యపరికరాలు
వర్గం:భారతీయ సంగీతం
దివ్యేందు బారువా

thumb|నెదర్లాండ్స్ లోని గ్రోనింగెన్‌లో దిబ్యేందు బారువా (2012)
1966, అక్టోబరు 27 న జన్మించిన **దివ్యేందు బారువా** (Dibyendu Barua) భారత దేశానికి చెందిన ప్రముఖ ఛెస్ క్రీడాకారుడు. విశ్వనాథన్ ఆనంద్ తర్వాత గ్రాండ్ మాస్టర్ హోదా పొందిన రెండో భారతీయుడు బారువా. 1978లో 12 సంవత్సరాల ప్రాయంలోనే బారువా భారత జాతీయ చెస్ చాంపియన్ షిప్ లో పాల్గొని ఈ ఘనత పొందిన పిన్న వయస్కుడిగా రికార్డు సృష్టించాడు. అదే సంవత్సరంలో బారువా ఇంగ్లాండులో ప్రపంచ నెంబర్ 2 ను ఓడించి సంచలనం సృష్టించాడు. 1983లో బారువా తొలిసారిగా జాతీయ చాంపియన్‌షిప్ పొందాడు. 1991 అతడు గ్రాండ్ మాస్టర్ హోదా పొందాడు.

## మూలాలు
*Dibyendu Barua Profile.  Sports in India. iloveindia.com .
*Dibyendu Barua (2555) Chennai Interactive Business Services (P) Ltd.

## బయటి లింకులు
*Statistics at ChessWorld.net

వర్గం:1966 జననాలు
వర్గం:భారతీయ క్రీడాకారులు
వర్గం:చదరంగ క్రీడాకారులు
వర్గం:భారతీయ చదరంగ క్రీడాకారులు
వర్గం:జీవిస్తున్న ప్రజలు
వర్గం:చదరంగం గ్రాండ్ మాస్టర్లు
సితార (అయోమయ నివృత్తి)

ఈ పేరుతో కొన్ని వ్యాసాలకు అవకాశం ఉన్నది.

# సితార్ లేదా సితార, ఒక సంగీత వాద్య పరికరం.
# సితార(సినిమా) - 1984లో విడుదలైన తెలుగు సినిమా.
# సితార (నటి) 
# సితార (పత్రిక)
మాఘ బహుళ పాడ్యమి

**మాఘ బహుళ పాడ్యమి** అనగా మాఘమాసములో కృష్ణ పక్షము నందు పాడ్యమి కలిగిన 16వ రోజు.

## సంఘటనలు
2007

## జననాలు
*రక్తాక్షి : పానుగంటి లక్ష్మీ నరసింహారావు, ప్రముఖ తెలుగు రచయిత.

## మరణాలు
2007

## పండుగలు, జాతీయ దినాలు

## బయటి లింకులు

వర్గం:మాఘమాసము
రక్తాక్షి

**రక్తాకి**  తెలుగు సంవత్సరాలలో  58వ సంవత్సరం. ఇది ప్రతీ 60 సంవత్సరాలకొకసారి పునరావృతం అవుతుంది. దీనికి ముందున్న సంవత్సరం రుధిరోద్గారి, తర్వాత సంవత్సరం క్రోధన. దీని అర్థం ఎర్రని కన్నులు కలది. ప్రజలకు ప్రకృతికారక కోప విపత్తులు కలిగే అవకాశం వుంటుంది. ఈ సంవత్సరం చైత్ర శుద్ధ పాడ్యమి తో ప్రారంభమై ఫాల్గుణ బహుళ అమావాస్య తో పూర్తవుతుంది.

సా.శ. 1864-1865, 1924-1925, 1984-1985లో వచ్చిన తెలుగు సంవత్సరానికి **రక్తాక్షి** అని పేరు.

1984 : రక్తాక్షి నామ సంవత్సరం 2 ఏప్రిల్ 1984 సోమవారం ఉగాది నాడు చైత్ర శుద్ధ పాడ్యమి తో  ప్రారంభమై  22 మార్చి 1985 శుక్రవారం క్రోధన నామ సంవత్సరం ఉగాదికి ముందు గల ఫాల్గుణ బహుళ అమావాస్య వరకు ఉంది.

## తెలుగు సంవత్సరాలు
**తెలుగు సంవత్సరం** అనగా భారతదేశంలోని  ఆంధ్రప్రదేశ్ , తెలంగాణ , యానాం ప్రాంతాలలో  తెలుగు మాట్లాడే ప్రజల క్యాలెండర్ సంవత్సరం**.** ప్రభవ నుండి అక్షయ వరకు మొత్తం 60 సంవత్సరాలు.

ప్రతి యుగానికి ( యుగం ) 60 సంవత్సరాల చక్రం ఉంటుంది. ఉగాది సంవత్సరంలోని ప్రతి సంవత్సరం జ్యోతిషశాస్త్ర ప్రభావాలు,  సంవత్సరం పేరు ఆధారంగా పంచాంగంలో (ఖగోళ క్యాలెండర్) ఒక నిర్దిష్ట పేరు ఉంటుంది ; ఇది ఆ సంవత్సరం మొత్తం లక్షణాన్ని సూచిస్తుంది.  క్యాలెండర్‌లో 60 సంవత్సరాల పేర్లు ఉన్నాయి.  ప్రతి 60 సంవత్సరాలకు, ఒక నామ చక్రం పూర్తవుతుంది,  తదుపరి సర్వమానవ చక్రంలో పునరావృతమవుతుంది.

## వివిధ సంవత్సరాలలో "రక్తాక్షి"

## సంఘటనలు
* సా.శ. 1924 కార్తీకమాసము భారతి (మాస పత్రిక) విడుదలైనది.

## జననాలు
* సా.శ.1864 ఆషాఢ బహుళ చవితి : శృంగారకవి సర్వారాయ కవి - తెలుగు రచయిత.
* సా.శ.1865 మాఘ బహుళ పాడ్యమి : పానుగంటి లక్ష్మీ నరసింహారావు - తెలుగు రచయిత.
* సా.శ.1924 భాద్రపద శుద్ధ చతుర్థి : కావూరి పూర్ణచంద్రరావు - అష్టావధాని, గ్రంథరచయిత. 

## మరణాలు
* సా.శ. 1984 : ఆశ్వయుజ శుద్ధ అష్టమి : వానమామలై వరదాచార్యులు - సంస్కృతాంధ్ర పండితుడు, రచయిత. (జ.1912, పరీధావి)

## పండుగలు, జాతీయ దినాలు

## మూలాలు

వర్గం:తెలుగు సంవత్సరాలు
అమీర్ ఖుస్రో

**అమీర్ ఖుస్రో** లేదా 'అమీర్ ఖుస్రో దేహ్లవి'గా **అబుల్ హసన్ యమీనుద్దీన్ ఖుస్రో** (*Abul Hasan Yamīn al-Dīn <u>Kh</u>usrow*) (పర్షియన్:ابوالحسن یمین‌الدین خسرو) మధ్య యుగపు (సా.శ. 1253-1325) పారశీక కవి. సూఫీ గురువు నిజాముద్దీన్ ఔలియా శిష్యుడు. ఇతడు ప్రస్తుతం ఉత్తరప్రదేశ్ రాష్ట్రంలోని పటియాలీలో జన్మించాడు. ఉర్దూ, హిందుస్తానీ కవి యే గాక శాస్త్రీయ సంగీతకారుడు. ఖవ్వాలి పితామహుడుగా పేరొందాడు. హిందూస్థానీ సంగీతం పునరుద్ధరించిన ఘనుడు. 'తరానా' సంగీత హంగు సృష్టికర్త. తబల, సితార్ సృష్టికర్త. సంగీతకారుడు, విజ్ఞాని, కవి, సూఫీ సంతుడు. గజల్ వృధ్ధికారుడు. దోహా లకు, పహేలీ లకు, హిందూస్తాని పారశీక భాషా సమ్మేళనానికి నాంది కర్త. ఖుస్రో సమాధి నిజాముద్దీన్ ఔలియా సమాధి (ఢిల్లీ) ప్రక్కనే చూడవచ్చు. ఖుస్రో 7గురు ఢిల్లీ సుల్తానుల పరిపాలనాకాలాన్ని చూసాడు.

## దోహాలకు ఉదాహరణ

కాశ్మీర సౌందర్యాన్ని చూసి ఈ దోహా చెప్పాడు

اگر فردوس بر روی زمین است

همین است و همین است و همین است

అగర్ ఫిర్దోస్ బర్ రూయె జమీనస్త్

హమీనస్తో హమీనస్తో హమీనస్త్

సారాంశం:

ఒకవేళ భూమిపై స్వర్గమంటూ ఉంటే

అది ఇదే, అది ఇదే, అది ఇదే

## రచనలు

* తోహ్ ఫ-తుస్-సఘీర్ (చిరు బహుమానం)
* వస్తుల్-హయాత్ (జీవనకాలం)
* ఘుర్రతుల్-కమాల్
* బఖియ-నఖియ
* ఖిస్స చహార్ దర్వేష్ (నాలుగు దర్వేష్ ల గాథ)
* నిహాయతుల్ కమాల్
* ఖిరాన్-ఉస్-స ఆదైన్
* మిఫ్తాహుల్-ఫుతూహ్ (జయాజయం)
* ఇష్ఖియ/మస్నవి దువర్రానె ఖిజ్ర్ ఖాన్
* నోహ్ సిపహర్ (మస్నవి)
*ఆషికి తుగ్లక్ నామా
* ఖమ్స-ఎ-నిజామి
* ఏజాజె ఖుస్రవి
* ఖజైనుల్ ఫుతూహ్
* అఫ్ జలుల్ ఫవాయిద్
* ఖాలిఖ్ బారి (మహా సృష్టికర్త)
* జవాహర్-ఎ-ఖుస్రవి 
* లైలా మజ్ను
* ఆయిన-ఎ-సికందరి
* ముల్లా-ఉల్-అన్వార్
* షిరీన్-వ-ఖుస్రో

## బయటి లింకులు

* అమీర్ ఖుస్రో కవితల వెబ్‌సైటు
* 'కవితా కోష్'లో అమీర్ ఖుస్రో

వర్గం:ఉర్దూ సాహితీకారులు
వర్గం:హిందుస్థానీ సంగీత గాయకులు
వర్గం:సూఫీలు
వర్గం:గజల్ గాయకులు
వర్గం:శాస్త్రీయ సంగీతకారులు
వర్గం:ముస్లిం ప్రముఖులు
వర్గం:తబలా విద్వాంసులు
రఘుపతి సహాయ్ ఫిరాఖ్

**రఘుపతి సహాయ్ 'ఫిరాఖ్' గోరఖ్‌పూరీ** (ఉర్దూ: **فراق گورکھپوری**, హిందీ: फ़िराक़ गोरखपुरी) (1896 - 1982), ఉర్దూ కవి, జ్ఞానపీఠ పురస్కార గ్రహీత. ప్రామాణిక ఉర్దూ సాహిత్య జగత్తులో  ప్రస్తావించవలసిన కవి. సాహిర్, ఇక్బాల్, భూపేంద్రనాథ్ కౌషిక్ ఫిక్ర్, ఫైజ్ అహ్మద్ ఫైజ్, కైఫీ అజ్మీల వంటి ఉర్దూ కవుల సమకాలీకుడు. 
ఈయన కవితాసంకలనాలలో రూహ్-ఓ-ఖయామత్, గుల్-ఏ-రనా, నగ్మానుమా, ఈయన సర్వోత్కృష్ట రచన గుల్-ఏ-నగ్మా ప్రముఖమైనవి.

రఘుపతి సహాయ్ 1896లో గోరఖ్‌పూర్‌లోని కాయస్థ కుటుంబంలో జన్మించాడు. ప్రాంతీయ సివిల్ సర్వీసులో పదవి పొంది ప్రభుత్వోద్యోగిగా పనిచేశాడు. ఆ తరువాత్ రాజీనామా చేసి అలహాబాదు విశ్వవిద్యాలయంలో ఆంగ్ల భాషా ఉపన్యాసకునిగా పనిచేశాడు. ఉర్దూ భాషా మణిబాల 'గుల్-ఎ-నగ్మా' రచించాడు. ఈ రచన ఆయనకు జ్ఞానపీఠ అవార్డుతో పాటు 1960 సంవత్సరానికి ఉర్దూలో సాహిత్య అకాడెమీ పురస్కారాన్ని కూడా తెచ్చిపెట్టింది.

ఫిరాఖ్ ఉర్దూ భాషలో ప్రప్రథమంగా జ్ఞానపీఠ అవార్డును పొందిన ఘనుడు.

## రచనలు
***'
***'
***'
***'
***'
***'
***'
***'

## పురస్కారాలు
*1960 &ndash; Sahitya Akademi Award in Urdu
*1968 &ndash; Padma Bhushan
*1968 &ndash; సోవియట్ లాండ్ నెహ్రూ అవార్డు
*1969 &ndash; Jnanpith Award (First Jnanpith Award for Urdu literature)
*1970 &ndash; Sahitya Akademi Fellowship
*1981 &ndash; Ghalib Academi Award

## మూలాలు

## బయటి లింకులు
*  Firaq Gorakhpuri at Kavita Kosh 

An example of his work (on YouTube): http://www.youtube.com/watch?v=ukk7mNQRMO0&feature=BFa&list=PL849519A3551567ED

## మూలాలు

వర్గం:జ్ఞానపీఠ అవార్డు గ్రహీతలు
వర్గం:ఉర్దూ కవులు
వర్గం:1896 జననాలు
వర్గం:1982 మరణాలు
వలీ దక్కని

**వలీ ముహమ్మద్ వలీ** (1667-1707) భారతదేశానికి చెందిన సాంప్రదాయిక ఉర్దూ కవి. ఆయన **వలీ దక్కనీ** పేరుతో సుపరిచితుడు. ఆయన వలీ గుజరాతీ అనీ, వలీ ఔరంగబాదీ అనీ కూడా ప్రసిద్ధుడు. అతను ఉర్దూ కవిత్వానికి పితామహుడిగా చాలా మంది పండితులు భావిస్తారు. ఉర్దూ భాషలో గజల్స్ కంపోజ్ చేసిన మొట్టమొదటి కవి.  ఆయన ఒక దివాన్ (మొత్తం వర్ణమాల లోని ప్రతీ అక్షరాన్ని కనీసం ఒక్కసారైనా పాదం చివరి అక్షరంగా వాడే ఘజళ్ళ సమాహారం) ను రచించాడు. భారత ఉపఖండంలో ప్రముఖ ఉర్దూ, పారశీక కవిగా ప్రసిధ్ధి. ఢిల్లీలో రేఖ్తా (ఉర్దూ ప్రాచీన నామం) కవిగా ఖ్యాతినొందాడు. అతను ప్రయాణాలు చెయ్యడానికి ఇష్టపడేవాడు. అది విద్యార్జన సాధనంగా భావించాడు. అతను ఢిల్లీ, సూరత్, బుర్హాన్‌పూర్‌లను సందర్శించాడు. మక్కా, మదీనాకు హజ్ యాత్రలు కూడా చేశాడు. 

వలీ మస్నవి, ఖసీదా, ముఖమ్మస్, రుబాయి, గజల్ రచనల్లో ప్రవీణుడు. ఇతడు 473 గజళ్ళు, 3,225 అషార్లు రచించాడు.

వలీకి ముందు, భారతదేశంలో గజళ్ళు పర్షియన్ భాషలో రాసేవారు. అవన్నీ దాదాపు ఒరిజినల్ అసలు పెర్షియన్ మాస్టర్లైన సాది,జామి, ఖగానీ వంటి వారి ఆలోచనలు, శైలి లోనే రూపకల్పన చేసేవారు. వలీ ఒక భారతీయ భాషను వాడడం మాత్రమే కాకుండా, తన గజల్స్‌లో భారతీయ ఇతివృత్తాలను, జాతీయాలను, వర్ణనలనూ ఉపయోగించడం ప్రారంభించాడు. 

1700 లో తన ఉర్దూ గజల్స్ తో కూర్చిన దివాన్‌ను తీసుకుని ఢిల్లీ పర్యటించినపుడు, ఉత్తరాన సాహిత్య వర్గాలలో అలలు సృష్టించాయి. అతని సరళమైన, సున్నితమైన, శ్రావ్యమైన ఉర్దూ కవితలు పర్షియన్ భాషను ప్రేమించే ఢిల్లీ కవులకు కవితా వ్యక్తీకరణ మాధ్యమంగా "రేఖ్తా" (ఉర్దూకు పాత పేరు) యొక్క అందం కళ్ళకు కట్టింది. వలీ మహ్మద్ వలీ పర్యటన ఢిల్లీలో ఉర్దూ గజల్ అభివృద్ధిని ఉత్తేజపరిచింది. జౌక్, సౌదా, మీర్ వంటి మహామహులు తయారవడానికి ఇది ప్రేరేపణ అయిందని భావిస్తారు. 

వలీ1707 అహ్మదాబాద్లో మరణించాడు. అహ్మదాబాద్‌లోని షాహిబాగ్‌లోని అతని సమాధిని 2002 అల్లర్ల సమయంలో హిందూ గుంపు దాడి చేసి, దాని స్థానంలో తాత్కాలిక హనుమాన్ ఆలయాన్ని ఏర్పాటు చేసింది. ఇది పూర్తిగా ధ్వంసం చేసి, రాత్రికు రాత్రే అక్కడ రహదారిని నిర్మించారు. నగర పౌరులు, సాహిత్య ప్రేమికుల నుండి నిరసనలు ఎదురైన తరువాత, గుజరాత్ హైకోర్టులో ప్రజా ప్రయోజన వ్యాజ్యం దాఖలైంది. 

2010 లో, చిత్రనిర్మాత అన్నం గోపాల్ వలీ జీవితంపై షార్ట్ ఫిల్మ్‌ను రూపొందించారు. అది విస్తృతంగా ప్రశంసలు పొందింది. 

## మూలాలు


వర్గం:ఉర్దూ సాహిత్యం
వర్గం:ఉర్దూ కవులు
హజరత్ ఖ్వాజా నిజాముద్దీన్ ఔలియా

*Sultan-ul-Mashaikh, Mehboob-e-Ilahi*, **హజరత్ షేఖ్ ఖ్వాజా సయ్యద్ ముహమ్మద్ - నిజాముద్దీన్ ఔలియా** (1238 – ఏప్రిల్ 3 1325) (, (1238 - 1325), హజరత్ నిజాముద్దీన్ గా ప్రసిధ్ధి. ప్రఖ్యాతిగాంచిన సున్నీ చిష్తియా సూఫీ.

తండ్రి అహ్మద్ దానియాల్, ఘజనీ నుండి బదాయూన్ వచ్చి స్థిరపడ్డాడు. నిజాముద్దీన్ ఆధ్యాత్మిక గురువు హజరత్ ఫరీదుద్దీన్ గంజ్ షకర్ (బాబా ఫరీద్). నిజాముద్దీన్ అతి ముఖ్య శిష్యుడు అమీర్ ఖుస్రో. నిజాముద్దీన్ 3 ఏప్రిల్ 1325 న పరమదించాడు.

## దర్గా విశేషాలు
హజరత్ ఖ్వాజా నిజాముద్దీన్ ఔలియా పేరున ఢిల్లీలో కల దర్గాహ్ ప్రఖ్యాతి చెందినది. ఈ దర్గాహ్ ఢిల్లీలో ఎందరో భక్తాదులకు నెలవు.

## ఇవీ చూడండి
* చిష్తియా
* సూఫీలు
* ఔలియా
* ఖ్వాజా మొయినుద్దీన్ చిష్తి

వర్గం:సూఫీ తత్వము
వర్గం:సూఫీలు
వర్గం:ఔలియాలు
వర్గం:చిష్తియా
వర్గం:చిష్తియా సూఫీలు
వర్గం:చిష్తియా ఔలియాలు
వర్గం:ఇస్లామీయ ధార్మిక పురుషులు
వర్గం:భారతదేశంలో ఇస్లాం
వర్గం:భాతరదేశంలో సూఫీలు
వర్గం:భారతదేశంలో చిష్తియా సూఫీలు
వర్గం:భారతదేశంలో ఔలియాలు
వర్గం:భారతదేశంలో దర్గాలు
వర్గం:దర్గాలు
వర్గం:ఢిల్లీ
దేనా బ్యాంకు

thumb|2013  మే 24న న ముంబైలో జరిగిన దేనా బ్యాంకు ప్లాటినం జూబ్లీ వేడుకల్లో అప్పటి ఆర్థిక మంత్రి, నామో నరేన్ మీనా ప్రసంగించిన చిత్రం.
**దేనా బ్యాంకు,** భారతదేశంలోని ప్రభుత్వరంగ బ్యాంకులలో **దేనా బ్యాంకు** (Dena Bank) ఒకటి. ఈ బ్యాంకును 1938, మే 26 న దేవ్‌కరణ్ నాన్జీ కుటుంబంచే స్థాపించబడింది.ప్రారంభంలో దీనిని "దేవ్‌కరణ్ నాన్జీ బ్యాంకింగ్ కంపెనీ లిమిటెడ్"  అనేపేరుతో స్థాపించారు.ఇది 1939 డిసెంబర్లో పబ్లిక్ కంపెనీగా మారిన తర్వాత దీని పేరు దేవ్‌కరణ్ నాన్జీ పదాలలోని ప్రారంభ అక్షరాల నుంచి " దేనా " పేరుతో "దేనా బ్యాంకు లిమిటెడ్"గా మార్పు చెందింది.1969లో, ఇందిరా గాంధీ    ప్రభుత్వం జాతీయం చేసిన 14 బ్యాంకులలో ఇది కూడా ఉంది. జాతీయం చేయబడిన తర్వాత దీని పేరులో లిమిటెడ్ తొలగిపోయి దేనా బ్యాంకుగా మారింది.  దేశంలో మంచి మార్కెట్ షేర్లు కల్గియున్న బ్యాంకులలో ఇది ఒకటి.దీని ప్రధాన కార్యాలయం ముంబైలో ఉంది.ఇది 1,874 శాఖలను కలిగి ఉంది. 

భారత ప్రభుత్వం 2018, సెప్టెంబర్ 17 న దేనా బ్యాంక్, విజయ బ్యాంక్ లను బ్యాంక్ ఆఫ్ బరోడాతో కలపాలని ప్రతిపాదించింది. కేంద్ర క్యాబినెట్, బ్యాంకుల యాజమాన్య బోర్డులు విలీనానికి 2019, జనవరి 2 న ఆమోదం తెలిపాయి.దాని ప్రకారం 2019 ఏప్రియల్ 1 నుండి విలీనం అమలులోకి వచ్చింది.

## చరిత్ర
దేనా బ్యాంక్  దేవ్‌కరన్ నాన్జీ కుటుంబం చేత 26 మే 1938 మే 26 న దేవ్‌కరన్ నాన్జీ బ్యాంకింగ్ కంపెనీ పేరుతో స్థాపించబడింది. ఇది డిసెంబరు 1939 లో పబ్లిక్ కంపెనీగా మారినప్పుడు దాని కొత్త పేరు దేనా బ్యాంకుగా మారింది.భారత ప్రభుత్వం జూలై 1969 లో దేనా బ్యాంకుతో పాటు పదమూడు ఇతర ప్రధాన బ్యాంకులను జాతీయం చేసింది. అప్పటి నుండి దేనా బ్యాంక్ తద్వారా బ్యాంకింగ్ కంపెనీల (అక్విజిషన్ & ట్రాన్స్ఫర్ ఆఫ్ అండర్టేకింగ్స్) చట్టం, 1970 కింద ఏర్పడిన ప్రభుత్వ రంగ బ్యాంకుగా మారింది. బ్యాంకింగ్ రెగ్యులేషన్స్ చట్టం 1949 లోని నిబంధనల ప్రకారం, బ్యాంకింగ్ వ్యాపారంతో పాటు, బ్యాంకింగ్ రెగ్యులేషన్స్ చట్టం, 1949 లోని సెక్షన్ 6 లో  పేర్కొన్న విధంగా ఇతర వ్యాపారాలను చేపట్టవచ్చు. 

## విలీనీకరణం
2018 సెప్టెంబరు 17 న, భారత ప్రభుత్వ ఆర్థిక మంత్రిత్వ శాఖ విజయ బ్యాంక్, బ్యాంక్ ఆఫ్ బరోడా, దేనా బ్యాంక్ అనే మూడు ప్రభుత్వ బ్యాంకులను ఒకే బ్యాంకుగా విలీనం చేయాలని ప్రతిపాదించింది.విలీనానికి కొన్ని ప్రధాన కారణాలు బలహీనమైన బ్యాంకులు వారి కార్యాచరణ సామర్థ్యాన్ని మెరుగుపరచడం, వారి కస్టమర్ బేస్, మార్కెట్ పరిధిని పెంచడం, ప్రభుత్వ నిధులను బట్టి మూలధనాన్ని సమీకరించడంలో సహాయపడటం.విలీనం చేయాలనే ప్రతిపాదన సమయంలో, బ్యాంక్ ఆఫ్ బరోడా, విజయ బ్యాంక్, దేనా బ్యాంక్ స్థూల ఎన్‌పిఎ నిష్పత్తులు వరుసగా 12.4%, 6.9%, 22% గా ఉన్నాయి. [13] దేనా బ్యాంక్ ఈ మూడింటిలో బలహీనంగా ఉంది.2019 సెప్టెంబరులో ముంబైలోని బాంద్రా కుర్లా కాంప్లెక్స్‌లో ఉన్న దేనా కార్పొరేట్ సెంటర్ (దేనా బ్యాంక్ ప్రధాన కార్యాలయం) ను వేలం వేస్తున్నట్లు బ్యాంక్ ఆఫ్ బరోడా ప్రకటించింది.

## దేనా బ్యాంకు లోగో
దేనా బ్యాంక్ లోగో లక్ష్మీదేవిని వర్ణింస్తుంది.హిందూ పురాణాల ప్రకారం, సంపద దేవత లక్ష్మి దేవి. బ్యాంక్ తన ఖాతాదారులందరి శ్రేయస్సుకు చిహ్నంగా ఉండాలని బ్యాంక్ వ్యవస్థాపకులు కష్టమర్లకు ఈ లోగో ఆ వాగ్దానాన్ని సూచిస్తుందనే భావనతో నిర్ణయించారు. లోగోలోని సమకాలీన 'డి' చైతన్యం, అంకితభావం  కస్టమర్ సంతృప్తి చెందేవిధంగా ప్రతిబింబిస్తుంది.

## మూలాలు

## వెలుపలి లింకులు
* దేనాబ్యాంకు అధికారిక వెబ్‌సైట్ 
*ఆస్తి తనఖా కోసం రుణ 2021-09-02 at the Wayback Machine

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
వర్గం:జాతీయం చేయబడిన బ్యాంకులు
వర్గం:1938 స్థాపితాలు
గజల్

thumb|మిర్జా గాలిబ్
thumb|జావేద్ అఖ్తర్|220x220px
**గజల్** (ఆంగ్లం: Ghazal) ఉర్దూ కవితాసాహిత్యంలో అత్యంత ప్రముఖ సాహితీ ప్రక్రియ , కవితా రూపం.గజల్ అనగా 'స్త్రీ సంభాషణ', 'స్త్రీల సంభాషణ'. 'స్త్రీ సౌందర్యాన్ని' వర్ణించడానికి గజల్ వాడే వారు. గజల్ అనే పదం 'గజాల్' 'గజాల' నుండి ఆవిర్భవించింది (మూలం టర్కీ భాష), అర్థం 'జింక', 'జింక కనులు గల', 'మృగనయని'.పర్షియన్లు ఖసీదా ద్వారా దీన్ని వాడుకలోకి తెచ్చారు.10 వ శతాబ్దంలోఇరాన్ లో గజల్ ఆవిర్భావం జరిగింది.12 వ శతాబ్దంలోముస్లిం రాజుల ప్రాబల్యంలో, మొగలులు ఇరానీయుల ఆచారవ్యవహారాలతో పాటు గజల్ ను ఇరాన్ నుండి భారతదేశానికి దిగుమతి చేశారు. అమిర్ ఖుస్రో ఉత్తరభారతంలో గజల్ ను ప్రారంభించాడని చెబుతారు కాని, నిజానికి గజల్ దక్కనులోనే మొదలయింది.
గజల్లు పర్షియన్ భాషలో జలాలుద్దీన్ మొహమ్మద్ రూమి (13వ శతాబ్దం), హాఫిజ్ (14 వ శతాబ్దం) , తుర్కీ కవి ఫుజూలి, భారత కవులు మిర్జా గాలిబ్ (1797-1869), ముహమ్మద్ ఇక్బాల్ (1877-1938) ఇరువురూ పారశీ , ఉర్దూ భాషలలో గజల్ రచించారు.

## గజల్ రచనా సరళి

గజల్ లో కనీసం 5 షేర్లు లేదా అషార్ లు వుంటాయి. 7, 9, 11... అషార్ లూ వుండవచ్చు. ప్రతి షేర్ లో రెండు మిస్రాలు వుంటాయి.ప్రతి మిస్రా ఛందస్సు గల్గి వుంటుంది.గజల్ లో మొదటి షేర్ ను మత్ లా, ఆఖరి షేర్ ను మఖ్ తా అంటారు. మఖ్ తాలో కవి తన తఖల్లుస్ (కలం పేరు) ను ఉపయోగిస్తాడు.

## ప్రముఖ గజల్ కవులు

వలీ దక్కని, సిరాజ్ ఔరంగాబాది, మీర్ తఖి మీర్, గాలిబ్, మీర్ దర్ద్, మోమిన్ ఖాన్ మోమిన్, ఇబ్రాహీం జౌఖ్, బహాదుర్ షా జఫర్, దాగ్ దెహల్వి, ఇక్బాల్, హస్రత్ మోహాని, జిగర్ మురాదాబాది, ఫిరాఖ్, ఫైజ్ అహ్మద్ ఫైజ్, నాసిర్ కాజ్మి, అహ్మద్ ఫరాజ్, నిసార్ అహ్మద్ సయ్యద్, ఖమర్ జలాలాబాది, మగ్దూం మొహియుద్దీన్, సాహిర్ లుధ్యానవి, నిదా ఫాజిలి, మునవ్వర్ రానా, ఖ్వాజా షౌఖ్ హైదరాబాది, జాలిబ్ కడపవి, సాఖి కడపవి, పర్వీన్ షాకిర్, కైఫి అజ్మి, ఎలిజబెత్ కురియన్ మోనా, డా. దాశరథి, డా. సి. నారాయణ రెడ్డి, అద్దేపల్లి రామమోహనరావు, రసరాజు, పెన్నా శివరామకృష్ణ, రెంటాల, మడిపల్లి రాజ్‌కుమార్,  రోచిష్మాన్, బిక్కికృష్ణ, విజయలక్ష్మి పండిట్, కోరుప్రోలు మాధవరావు,ఇరువింటి వెంకటేశ్వర శర్మ (ఇరువింటి శర్మ) రసవిహారి, డా. మంత్రవాది(ప్రముఖ పద్యకవి), ఉప్పలపాటి కుసుమ కుమారి.

## గజల్ గాయకులు

బేగం అక్తర్, మెహ్ది హసన్, గులాం అలి, జగ్జీత్ సింగ్, పంకజ్ ఉధాస్, అహ్మద్ హుసేన్ , ఎహ్సాన్ హుసేన్, హరిహరన్, ఆషా భోంస్లే, ఫరీదా ఖానం, మహమ్మద్ రఫీ, మున్ని బేగం, పీనాజ్ మసాని, రేష్మా, తలత్ మెహమూద్, తలత్ అజీజ్, నూర్ జహాం, లతా మంగేష్కర్, కె.ఎల్. సైగల్ మొ.

తెలుగు గజల్ గాయకులు గజల్ శ్రీనివాస్, గజల్ వాసుదేవ్, స్వరూపరాణి, డా.అద్దేపల్లి రామమోహనరావు, రసవిహారి.

వర్గం:ఉర్దూ సాహిత్యం
వర్గం:గజల్
దూలగొండి

**దూలగొండి** లేదా **[[దురదగొండి]]** ఒక రకమైన ఔషధ మొక్క. దీనినే పిల్లిగాలు, పిల్లియడుగు, లేదా కోతితోక అని కూడా పిలుస్తారు.  దీని శాస్త్రీయనామం ముకునా ప్రూరీన్స్ (Mucuna Pruriens). ఇది ఫాబేసి (చిక్కుడు) కుటుంబానికి చెందినది. ఇవి అన్ని రకాల నేలలలో పెరుగుతాయి. దీనికి కల చిన్న చిన్నకాయలపై భాగమున పొడిలాంటి సున్నితమైన ముళ్ళు కలిగి ఉంటుంది. వీటిని శరీరముపై స్పర్శింపజేసిన దురద కలుగును.

## ఉపయోగాలు
దీని విత్తనాలు అతిసారం, పక్షవాతం, నరాల బలహీనత, వీర్యపుష్టి, ఋతుక్రమ వ్యాధులు, జ్వరాల చికిత్సలో ఉపయోగిస్తారు.

## మూలాలు

వర్గం:ఫాబేసి
వర్గం:ఔషధ మొక్కలు
బి.ఎల్.ఎస్.ప్రకాశరావు

**బి.ఎల్.ఎస్.ప్రకాశరావు** ఆంధ్ర ప్రదేశ్కు చెందిన గణాంకశాస్త్రజ్ఞుడు, ఆచార్యుడు. ఈయన పూర్తి పేరు భాగవతుల లక్ష్మీ సూర్యప్రకాశరావు.

## జీవిత విశేషాలు
ప్రకాశరావు వైఎస్ఆర్ జిల్లా, పోరుమామిళ్లలో అక్టోబరు 6, 1942 న జన్మించాడు..తండ్రిపేరు భాగవతుల రామమూర్తి. ఆయన విశాఖపట్టణం లోని ఆంధ్ర విశ్వకళాపరిషత్లో బి.ఎ.ఆనర్సు (గణితం) 1957-1960 లో చదివి సుమారు 92 శాతం మార్కులు సాధించి రికార్డు నమోదు చేశాడు. ఆ తర్వాత కలకత్తా లోని ఇండియన్ స్టాటిస్టికల్ ఇన్స్టిట్యూట్లో చేరాడు. అక్కడ ఎం.స్టాట్ చదివి, అక్కడ నుంచి అమెరికా లోని మిచిగాన్ స్టేట్ యూనివర్సిటీ (ఈస్ట్ లాన్సింగ్) లో 1966 లో పి.హెచ్ డి. చేశాడు.

## వృత్తి, పదవులు
బోధన, పరిశోధనలను వృత్తిగా తీసికొని, అమెరికాలోని కాలిఫోర్నియా విశ్వవిద్యాలయం (బెర్కిలీ), ఇల్లినాయ్ విశ్వవిద్యాలయం (అర్బానా), పర్డ్యూ విశ్వవిద్యాలయం, విస్కాన్ సన్ విశ్వవిద్యాలయం (మాడిసన్), కాలిఫోర్నియా విశ్వవిద్యాలయం (డేవిస్), అయోవా విశ్వవిద్యాలయం (అయోవా సిటీ) లలోనూ, కెనడాలోని మాంట్రియల్ విశ్వవిద్యాలయంలోను వివిధ బోధన పదవులను అధిష్టించి, సంభావ్యతావాదము, గణాంకశాస్త్రములలో ఉత్తమమైన పరిశోధనలను చేసి, తగిన గుర్తింపును పొందాడు. అతడి పరిశోధనలకు గుర్తింపుగా మిచిగన్ స్టేట్ విశ్వవిద్యాలయం విశిష్ట పూర్వవిద్యార్థిగా ప్రకాశరావును గౌరవించింది. భారతదేశములో ఇండియన్ ఇన్స్టిట్యూట్ ఆఫ్ టెక్నాలజీ, కాన్పూరు, ఇండియన్ స్టాటిస్టికల్ ఇన్స్టిట్యూట్, కొత్తఢిల్లీ, ఇండియన్ స్టాటిస్టికల్ ఇన్స్టిట్యూట్, కోల్ కత్తాలలో ఆచార్య పదవిని అధిష్టించడమే కాకుండా, ఇండియన్ స్టాటిస్టికల్ ఇన్స్టిట్యుట్ కలకత్తాకు డైరక్టరుగా ఉండి, దానికి దిశానిర్దేశంచేశాడు.

## బిరుదులూ, పురస్కారాలు
1982లో ప్రతిష్ఠాత్మకమైన భట్నాగర్ పురస్కారాన్ని (గణితీయ శాస్త్రాలలో) పొందాడు. పరమ విశిష్ట శాస్త్రజ్ఞుడుగా గుర్తింపబడ్డాడు. సుమారు రెండు వందల పరిశోధన పత్రాలను, ఎన్నో శాస్త్రీయగ్రంథాలను ప్రకటించాడు. విశిష్ట ఆచార్యుడుగా ఇండియన్ స్టాటిస్టికల్ ఇన్స్టిట్యూట్ అతడిని గౌరవించింది. హైదరాబాదు విశ్వవిద్యాలయం వారి ఆహ్వానం మీద జవహర్ లాల్ నెహ్రూ పీఠాన్ని అలంకరించాడు.

## మూలాలు

## బయటి లింకులు
* ఇండియన్ స్టాటిస్టికల్ ఇన్స్టిట్యూట్ లో ప్రకాశరావు వెబ్ పేజీ
* [ఇమ్ స్టాట్ బులెటిన్ - బి.ఎల్.ఎస్.ప్రకాశరావు [కు సుఖాత్మే పురస్కారము]

వర్గం:భారతీయ గణాంక శాస్త్రవేత్తలు
వర్గం:తెలుగువారిలో గణాంక శాస్త్రవేత్తలు
వర్గం:వైఎస్‌ఆర్ కడప జిల్లా
వర్గం:శాంతిస్వరూప్ భట్నాగర్ అవార్డు గ్రహీతలు
వర్గం:1942 జననాలు
సిండికేట్ బ్యాంకు

[right|thumb|250px|<center> [జహీరాబాద్ లోని సిండికేట్ బ్యాంకు శాఖ ]]
1925లో కర్ణాటక రాష్ట్రములోని ఉడిపి లో** సిండికేట్ బ్యాంకు** (Syndicate Bank) స్థాపించబడింది. ఈ బ్యాంకు సంస్థాపకులు ఉపేంద్ర అమర్‌నాథ్ పాయ్, వామన్ కుడ్వా, టి.ఎం.ఏ.పాయ్ లు. ఇది భారతదేశం లోని ప్రాచీన వాణిజ్య బ్యాంకులలో ఒకటి. ప్రారంభ సమయంలో దీని పేరు కెనరా ఇండస్ట్రియల్ అండ్ బ్యాంకింగ్ సిడికేట్ లిమిటెడ్. 1969, జూలై 19 న ఇందిరా గాంధీ ప్రభుత్వం జాతీయం చేయబడిన 14 బ్యాంకులలో ఇది కూడా ఒకటి.

ఈ బ్యాంకు ప్రారంభ మూలధనం రూ.8000 కోట్లు. 1928లో ఈ బ్యాంకు తొలి శాఖ కర్ణాటక లోని దక్షిణ కన్నడ జిల్లాలోని బ్రహ్మవర్లో ప్రారంభించబడింది. ఈ బ్యాంకు ప్రధాన లక్ష్యం క్రిందివర్గాల వారికి ఆర్థిక సహాయం అందజేయడం. ప్రారంభంలో ఏజెంట్ల ద్వారా ఇంటింటికీ త్రిప్పించి రెండు అణాల పొదుపులను కూడా స్వీకరించింది. ఈ విధానము మనదేశంలో ఈప్పటికీ అనేకబ్యాంకులు ముఖ్యంగా పోస్టల్ శాఖ చిన్న తరహా పొదుపు పథకాల ద్వారా స్వీకరిస్తున్నాయి. ఈ విధానమే **పిగ్మీ డిపాజిట్ స్కీము** (Pigmy Deposit Scheme.) గా ప్రసిద్ధి చెందింది.

కాలక్రమంలో ఈ బ్యాంకులో 20 వరకు ఇతర చిన్న బ్యాంకులు విలీనమయ్యాయి. ఈ బ్యాంకు నామం కూడా 1964లో సిండెకేట్ బ్యాంకు లిమిటెడ్ గా మార్పు చెందింది. బ్యాంకు ప్రధాన స్థావరం కూడా మణిపాల్కు మార్పు చేశారు. దేశంలోనే కాకుండా విదేశాలలో కూడా దీని శాఖలు ఏర్పాటు చేశారు. లండన్లో తొలి విదేశీ శాఖ ప్రారంభించబడింది. దోహ, మస్కట్ లలో కూడా మారకపు బ్యాంకుగా సేవలందిస్తోంది.

1978లో ఢిల్లీ లోని హౌజ్ ఖాస్ లో ఈ బ్యాంకు 1000 వ శాఖను ప్రారంభించింది. ప్రస్తుతం ఈ బ్యాంకుకు 3250 కి పైగా శాఖలున్నాయి. అందులో 3250 పైగా శాఖలు కోర్-బ్యాంకుంగ్, ఈ-బ్యాంకుంగ్ సేవలందిస్తున్నాయి.

భారతదేశంలో మొదటిసారిగా సిండికేట్ బ్యాంకు **ప్రథమ గ్రామీణ బ్యాంకు** (Prathama Grameena Bank) పేరుతో ప్రాంతీయ గ్రామీణ బ్యాంకులను స్పాన్సర్ చేసింది. Tసిండికేత్ బ్యాంకు స్టాక్స్ బాంబే స్టాక్ ఎక్స్ఛేంజ్, నేషనల్ స్టాక్ ఎక్స్ఛేంజ్, మంగళూరు స్టాక్ ఎక్స్ఛేంజ్, బెంగుళూరు స్టాక్ ఎక్స్ఛేంజ్ లలో లిస్టింగ్ అవుతున్నాయి.

సిండికేట్ బ్యాంకు యునైటెడ్ నేషన్స్ ఎన్విరాన్‌మెంట్ ప్రోగ్రాంతో కల్సి సంయుక్తంగా సోలార్ లోన్ పథకాన్ని (solar loan programme) విజయవంతంగా నిర్వహిస్తోంది.
## ఇవి కూడా చూడండి
* ఆంధ్ర ప్రగతి గ్రామీణ బాంక్
## బయటి లింకులు
*సిండికేట్ బ్యాంకు అధికారిక వెబ్‌సైట్
*రుణాల పంపిణీలో సిండికేట్ బ్యాంకు కు ప్రథమ స్థానం

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
వర్గం:జాతీయం చేయబడిన బ్యాంకులు
వర్గం:1925 స్థాపితాలు
బండారు

***అడినా కార్డిఫోలియా*** , ***హల్డినా కార్డిఫోలియా*** అనే పర్యాయపదం , రూబియాసి కుటుంబంలో పుష్పించే మొక్క . ఇది దక్షిణ ఆసియాకు, భారతదేశం నుండి తూర్పున చైనా,  వియత్నాం వరకు మరియు దక్షిణాన ద్వీపకల్ప మలేషియా కు స్థానికంగా ఉంటుంది.

*అడినా కార్డిఫోలియా* అనేది ఆకురాల్చే చెట్టు, ఇది 20 మీటర్ల కంటే ఎక్కువ ఎత్తు పెరుగుతుంది. పువ్వులు ఒక్కొక్కటిగా తక్కువగా ఉండవచ్చు కానీ అవి 20-30 మిమీ చుట్టుకొలత కలిగిన పుష్పగుచ్ఛాలలో కలిసి వికసించినప్పుడు ఆకర్షణీయంగా కనిపిస్తాయి . అవి సాధారణంగా పసుపు రంగులో ఉంటాయి, తరచుగా గులాబీ రంగుతో ఉంటాయి. *ఎ. కార్డిఫోలియా* సాధారణంగా శీతాకాలం (పొడి కాలం) నెలల్లో వికసిస్తుంది. చెట్టు బెరడు క్రిమినాశక మందుగా పనిచేస్తుంది .

**బండారు** ఒక పెద్ద వృక్షం. బండారు ను పసుపుగనపు, బండారి, రుద్రగెనపు, పెద్ద కంబ, దడుగ, కదమి అని కూడా అంటారు.

## లక్షణాలు
* పెద్ద ఆకురాలు వృక్షం.
* పీఠభాగంలో హృదయాకారంలో ఉండి వారాగ్రంతో అథోభాగం మృదువైన కేశాలతో కూడి రానురాను అండాకారంలో ఉన్న సరళ పత్రాలు.
* అగ్రస్థ శీర్షవద్విన్యాసాలలో అమరి ఉన్న పసుపురంగుతో కూడిన ఆకుపచ్చ పుష్పాలు.

## చిత్రమాలిక

File:Haldina_cordifolia_(Haldu)_in_Ananthagiri_forest,_AP_W_IMG_9369.jpg|link=https://en.wikipedia.org/wiki/File:Haldina_cordifolia_(Haldu)_in_Ananthagiri_forest,_AP_W_IMG_9369.jpg|At Ananthagiri Hills, Andhra Pradesh, India
File:Haldina_cordifolia_(Haldu)_in_Ananthagiri_forest,_AP_W_IMG_9367.jpg|link=https://en.wikipedia.org/wiki/File:Haldina_cordifolia_(Haldu)_in_Ananthagiri_forest,_AP_W_IMG_9367.jpg|At Ananthagiri Hills, India
File:Haldina_cordifolia_1.jpg|link=https://en.wikipedia.org/wiki/File:Haldina_cordifolia_1.jpg|Trunk at Udawatta Kele Sanctuary, Sri Lanka
File:Haldina_cordifolia_2.jpg|link=https://en.wikipedia.org/wiki/File:Haldina_cordifolia_2.jpg|Trunk at Udawatta Kele Sanctuary, Sri Lanka


## మూలాలు

## బయటి లింకులు
* FOREST FLORA OF ANDHRA PRADESH

వర్గం:రూబియేసి
సలీం అలీ

**సలీం మొయిజుద్దీన్ అబ్దుల్ అలీ** (నవంబర్ 12, 1896 - జూన్ 20, 1987) విఖ్యాత పక్షిశాస్త్రవేత్త, పద్మవిభూషణుడు, రాజ్యసభ సభ్యుడు సలీం అలీ. "Birdman of India" అని పిలువబడ్డాడు. భారతదేశంలో పక్షి శాస్త్రం (ornithology) గురించిన అవగాహన, అధ్యయనం పెంపొందించడానికి సలీం ఆలీ అనితరమైన కృషి చేసి గుర్తింపు పొందాడు.

## జననం, బాల్యం
తన కుటుంబంలో సలీం ఆలీ 10వ బిడ్డ. తన పదవయేటనే తల్లిదండ్రులు మరణించడంతో అతని బంధువులు మామయ్య అమీరుద్దీన్ త్యాబ్జీ, మరొక ఆంటీ హమీదా బేగం అతని ఆలనా పాలన చూశారు. ఆలీ మరొక మామ అబ్బాస్ త్యాబ్జీ స్వాతంత్ర్య సమరంలో పాల్గొని ప్రసిద్ధుడయ్యాడు. బొంబాయి నేచురల్ హిస్టరీ సొసైటీ (Bombay Natural History Society - BNHS) సెక్రటరీ వాల్టర్ శామ్యూల్ మిల్లార్డ్ సలీం ఆలీకి పక్షుల అధ్యయనం పట్ల ఆసక్తి కలగడానికి మొదటి స్ఫూర్తి.

బాల్యం, విద్య, పక్షిశాస్త్ర అధ్యయనం
ముంబయి లోను, బర్మా లోను సలీం ఆలీ విద్యాభ్యాసం సాగింది. జర్మనీలో బెర్లిన్ విశ్వవిద్యాలయం జూలాజికల్ మ్యూజియంలో పక్షుల అధ్యయనాన్ని గురించి మరింత నేర్చుకొన్నాడు. 1930లో ఇతను ప్రచురించిన పేపర్ ఇతనికి మంచి పేరు సంపాదించిపెట్టింది. హైదరాబాదు, కొచ్చిన్, గ్వాలియర్, తిరువాన్కూర్, ఇండోర్, భోపాల్ వంటి స్థానిక సంస్థానాధీశుల సహాయంతో ఆయా సంస్థానాలలో ఉన్న పక్షుల గురించి, వాటి సహజసిద్ధ నివాసస్థలాల గురించి వివరంగా అధ్యయనం సాగించాడు. ఈ కృషిలో దూరదూరాలలో ఉన్న ప్రాంతాలను సందర్శించాడు. ఈ కాలంలో అతని భార్య తెహమినా అతనికి తోడుగా ఉంది. 1939లో ఒక శస్త్రచికిత్స సమయంలో ఆమె మరణించింది. తరువాత అతని కృషికి అతని సోదరి, బావ తోడుగా నిలిచారు.

## బాంబే నేచురల్ హిస్టరీ సొసైటీ , సలీం అలీ
200 సంవత్సరాల చరిత్ర గలిగిన బొంబాయి నేచురల్ హిస్టరీ సొసైటీ మూతపడకుండా కొనసాగడానికి సలీం ఆలీ ఎంతో ప్రయత్నించాడు. అప్పటి ప్రధాని నెహ్రూకు లేఖ వ్రాసి ధన సహాయం పొందగలిగాడు. భరత్‌పూర్ పక్షి సంరక్షణ వనం, (Bharatpur Bird Sanctuary) సైలెంట్ వాలీ నేషనల్ పార్కు (Silent Valley National Park) పరిరక్షణ కోసం ఆలీ ఎంతో కృషి చేశాడు. 1990లో కోయంబత్తూరు వద్ద అనైకట్టిలో Salim Ali Centre for Ornithology & Natural History (SACON) ప్రారంభమైంది. ఇది భారత ప్రభుత్వం పర్యావరణ, వన విభాగాల అధ్వర్యంలో నడుస్తుంది.

## అవార్డులు

**[[పద్మభూషణ్ పురస్కారం]]* (1958)
*''Union Medal'' - British Ornithologists' Union నుండి - ఈ మెడల్ బ్రిటిష్ పౌరులకు కాని వేరొకరికి ఇవ్వడం చాలా అరుదు. (1967)
*''The John C. Phillips Medal''  for Distinguished Service in International Conservation, from the World Conservation Union ప్రపంచ పరిరక్షణ యూనియన్ నుండి అంతర్జాతీయ పరిరక్షణలో విశిష్ట సేవ (1969)
**[[పద్మ విభూషణ్ పురస్కారం]]* (1976)

1958లో ఇతను నేషనల్ సైన్స్ అకాడమీ ఫెలోగా ఎన్నికయ్యాడు. ఇతనికి మూడు గౌరవ డాక్టరేట్లు లభించాయి. 1985లో రాజ్య సభకు నామినేట్ అయ్యాడు.

## మరణం
1987లో, తన 91వ ఏట, ప్రోస్టేట్ క్యాన్సర్ వ్యాధితో సలీం ఆలీ మరణించాడు.

## మూలాలు

వర్గం:1896 జననాలు
వర్గం:1987 మరణాలు
వర్గం:భారతీయ పక్షిశాస్త్రవేత్తలు
వర్గం:పద్మభూషణ పురస్కార గ్రహీతలు
వర్గం:పద్మవిభూషణ పురస్కార గ్రహీతలు
వర్గం:భారత తపాలా బిళ్ళపై ఉన్న ప్రముఖులు
వర్గం:ముంబాయి వ్యక్తులు
బ్రజ్ నారాయణ్ చక్ బస్త్

**బ్రజ్ నారాయణ్ చక్‌బస్త్** (1882 - 1926) ఉర్దూ కవి, సాహితీ కారుడు. ఫైజాబాద్ స్థిరపడిన కాశ్మీర్కు చెందిన 'సరస్వత్ బ్రాహ్మణ్' కుటుంబంలో 1882 జనవరి 19 న జన్మించాడు. అతని తండ్రి పండిట్ ఉదిత్ నారాయణ్ చక్‌బస్త్, సిర్కా 1843 లో లక్నోలో జన్మించాడు. అతను కూడా కవి. పండిట్ ఉదిత్ నారాయణ్ డిప్యూటీ కలెక్టరుగా పనిచేసాడు. ఆ సమయంలో ఏ భారతీయుడైనా చేపట్టగల అత్యున్నత పదవి అది. 1887 లో అతని తండ్రి మరణం తరువాత, కుటుంబం లక్నోకు వెళ్లింది. వారు లక్నోలోని కాశ్మీరీ మొహల్లాలో స్థిరపడ్డారు.

చక్‌బస్త్ ప్రారంభ విద్య ఫైజాబాద్‌లో జరిగింది. తరువాత, లక్నోలో మిగిలిన విద్యను పూర్తి చేశాడు. ఆ సమయంలో అలహాబాద్ విశ్వవిద్యాలయానికి అనుబంధంగా ఉన్న లక్నోలోని కానింగ్ కాలేజీ నుండి 1905 లో బిఎ, 1907 లో ఎల్ఎల్బి పట్టా పొందాడు. అతను న్యాయవాదిగా రాణించాడు.

చక్‌బస్త్ 1905 లో వివాహం చేసుకున్నాడు, కాని 1906 లో భార్యను, మొదటి బిడ్డనూ కోల్పోయాడు. 1907 లో మళ్ళీ వివాహం చేసుకున్నాడు. లక్నోలో లాయరుగా స్థిరపడ్డాడు. 1926 ఫిబ్రవరి 12 న, అతను రాయ్ బరేలిలోని రైల్వే స్టేషన్ వద్ద కుప్పకూలిపోయాడు. కొన్ని గంటల తరువాత 44 సంవత్సరాల వయస్సులో మరణించాడు.

ఇతడి గజల్, నజమ్లు ప్రఖ్యాతి గాంచాయి

## మూలాలు


వర్గం:ఉర్దూ సాహితీకారులు
వర్గం:గజల్
వర్గం:1882 జననాలు
వర్గం:1926 మరణాలు
వర్గం:ఉర్దూ కవులు
వర్గం:గజల్ కవులు
మిర్జా హాది రుస్వా

**మిర్జా ముహమ్మద్ హాది రుస్వా** (1857 - 1931)
thumb|మిర్జా హాది రుస్వా
లక్నో లో జన్మించాడు. 
ప్రముఖ ఉర్దూ కవి సాహితీకారుడు. మతము, తత్వము, ఖగోళము, సాహిత్యము ఇతని అభిరుచులు. ఇతడు బహుభాషా కోవిదుడు. ఉర్దూ, పర్షియన్, అరబిక్, హిబ్రూ, ఆంగ్లం, లాటిన్, యూనాని (గ్రీకు) భాషలలో ఉద్ధండుడు. నవలాకారుడిగా ఖ్యాతినొందాడు.

ఇతని ప్రఖ్యాత నవల ఉమ్రావ్ జాన్ అదా, లక్నో కు చెందిన వేశ్య, కవయిత్రి జీవితంపై వ్రాయబడినది. ఉర్దూ నవలా సాహితీ రంగంలో ఈ నవల ప్రథమస్థానాన్ని ఆక్రమిస్తుంది. (భారత సివిల్ సర్వీసెస్ పరీక్షలకు, ఉర్దూ భాష సిలబస్ లో గలదు).

ఈ నవలాధారంగా 3 సినమాలు తీయబడ్డాయి.

## సినిమాలు
* ముజప్ఫర్ హుసేన్ నిర్మించిన ఉమ్రావ్ జాన్, ఉర్దూ సినిమా, ఇందులో రేఖ, నసీరుద్దీన్ షా, ఫరూఖ్ షేఖ్ నటించారు. దీనికి సంగీతం ఖయ్యాం, గీత రచయిత షెహ్ర్‌యార్ (అలీఘర్ యూనివర్శిటీ ప్రొఫెసర్).

## ఇతర రచనలు

* అఫ్షాయె రాజ్ (కవితలు)
* జాత్-ఎ-షరీఫ్ (నవల)
* షరీఫ్ జాద (నవల)
* అక్తరీ బేగం (నవల)

వర్గం:ఉర్దూ కవులు
ఇబ్రాహీం జౌఖ్

**షేఖ్ మొహమ్మద్ ఇబ్రాహీం జౌఖ్** (1790- 1854) ఉర్దూ రచయిత.

## జీవిత విశేషాలు
ఉర్దూ కవితాకాశంలో జిగేలుమనే తార. 'జౌఖ్' కలంపేరు. పేదవాడు, సాధారణాభ్యాసం గల్గినవాడు. అయిననూ 2వ బహాదుర్ షా జఫర్ (ఆఖరి ముఘల్ పాలకుడు) గురువయ్యే భాగ్యం గలవాడయ్యాడు. మిర్జా గాలిబ్కు ప్రధాన పోటీదారుడయ్యాడు. జౌఖ్, గాలిబ్, 2వ బహాదుర్ షా 'జఫర్' ఆస్థానకవులు. జౌఖ్, గాలిబ్, జఫర్ లాంటి సాహితీమహామహుల కూడలి ఉర్దూ సాహిత్య చరిత్రలో బహు అరుదు.

## రచనలు

దీవాన్-ఎ-జౌఖ్

## మూలాలు

వర్గం:ఉర్దూ సాహితీకారులు
వర్గం:ఉర్దూ కవులు
వర్గం:1790 జననాలు
వర్గం:1854 మరణాలు
దేవీలాల్

**చౌదరీ దేవీలాల్,** 1914 సెప్టెంబరు 25 వ తేదీన హర్యానా లోని సిర్సా జిల్లా తేజఖేరాలో జన్మించిన భారతీయ రాజకీయవేత్త. స్వాతంత్ర్య సంగ్రామంలో కూడా ప్రముఖ పాత్ర వహించాడు. తావుగా ఉత్తర భారతీయులందరికీ చిరపరిచితుడైన దేవీలాల్ హర్యానా రాష్ట్ర ముఖ్యమంత్రి గా, విశ్వనాథ్ ప్రతాప్ సింగ్, చంద్రశేఖర్‌ మంత్రివర్గాల్లో ఉప ప్రధానమంత్రిగా పదవులు నిర్వహించాడు. దేశ రాజకీయాలలో కురువృద్ధుడిగా పేరు సంపాదించిందిన దేవీలాల్ 86 ఏళ్ళ వయస్స్సులో రాజ్యసభ సభ్యుడిగా ఉంటూ 2001 ఏప్రిల్ 6న మరణించాడు. అతని కుమారుడు ఓం ప్రకాష్ చౌతాలా హర్యానా ముఖ్యమంత్రి.

## స్వాతంత్ర్యోద్యమంలో నేతగా
దేవీలాల్ మహాత్మా గాంధీ అనుచరుడిగా స్వాతంత్ర్యోద్యమంలో బ్రిటీష్ వారికి వ్యతిరేకంగా చురుగ్గా పాలుపంచుకున్నాడు. 1938లో ఆలిండియా కాంగ్రెస్ కమిటీ డెలిగేట్స్ గా ఎన్నికయ్యాడు. 1942లో క్విట్ ఇండియా ఉద్యమంలో పాల్గొన్నందుకు బ్రిటీష్ ప్రభుత్వంచే 1942 అక్టోబరు 5న అరెస్ట్ అయి దాదాపు రెండు సంవత్సరాలు జైలు జీవితం గడిపాడు.

## స్వాతంత్ర్యం అనంతరం
భారతదేశానికి స్వాతంత్ర్యం లభించిన తర్వాత దేవీలాల్ వ్యవసాయ రంగానికి మంచి చేయూతనిచ్చాడు. హర్యానా రాష్ట్ర ఏర్పాటుకు కృషి చేశాడు. 1958లో ఇతడు హర్యానా లోని సిర్సా నియోజక వర్గం నుంచి శాసన సభ్యుడిగా ఎన్నికైనాడు. అంతకు పూర్వమే 1952లో పంజాబ్ శాసనసభకు ఎన్నికయ్యడు. 1971లో కాంగ్రెస్ పార్టీని వదలిపెట్టి, 1974లో రోరి నియోజకవర్గం నుంచి కాంగ్రెస్పై పోటీ చేసి గెల్చాడు. 1975లో ఇందిరా గాంధీ విధించిన అత్యవసర పరిస్థితి ఫలితంగా అనేక ప్రతిపక్ష నేతలతో పాటు దేవీలాల్ కూడా దాదాపు 19 మాసాలు జైల్లో గడిపాడు.

1977లో ఎమర్జెన్సీ ఎత్తివేసి ఎన్నికలు జర్పినప్పుడు ఇతను జనతా పార్టీ టెకెట్టు పై గెల్చి హర్యానా ముఖ్యమంత్రి పీఠాన్ని అధిరోహించాడు. అంతేకాకుండా ఇతడు షేర్-ఇ-హర్యానా (హర్యానా సింహం) గా ప్రసిద్ధి చెందాడు. 1980 నుంచి 1982 వరకు పార్లమెంటు సభ్యుడిగాను, 1982 నుంచి 1987 వరకు రాష్ట్ర శాసన సభ్యుడిగాను వ్యవహరించాడు. 1984లో ప్రారంభించబడిన దళిత మజ్దూర్ కిసాన్ పార్టీలో కీలక సభ్యుడిగా ఉన్నాడు. 1987 శాసన సభ ఎన్నికలలో కొత్తగా స్థాపించిన లోక్‌దళ్ మంచి ఫలితాలను సాధించింది. 90 కి గాను 85 స్థానాలు సాధించి కాంగ్రెసును 5 స్థానాలకే పరిమితం చేసి రికార్డు సృష్టించాడు. దాంతో రెండో సారి ముఖ్యమంత్రి పీఠం అధిష్టించాడు.

1989 పార్లమెంటరీ ఎన్నికలలో రాజస్థాన్ లోని సికర్ లోనూ, హర్యానా లోని రోహ్తక్ లోనూ పోటీ చేసి రెండు చోట్లా విజయం సాధించాడు. కేంద్రంలో రెండు ప్రభుత్వాలలో ఉప ప్రధానమంత్రిగా వ్యవహరించాడు. 1998లో చివరి సారిగా రాజ్యసభకు ఎన్నికయ్యాడు.

## గ్రామీణ, వ్యవసాయ రంగానికి సేవ
దేవీలాల్ అధికార పదువులు నిర్వహిస్తున్నప్పుడు గ్రామీణ రంగానికి ముఖ్యంగా వ్యవసాయరంగానికి అధిక శ్రద్ధ ఇచ్చేవాడు. దాని ఫలితంగా రైతులచే తావు (Tau (Elder Uncle)గా పిలిపించుకున్నాడు. అతని సమాధి పేరు కూడా కిసాన్ ఘాట్ కావడం గమనార్హం. యమునా నది తీరాన ఉన్న కిసాన్ ఘాట్ వద్ద మాజీ ప్రధానమంత్రి చరణ్ సింగ్ సమాధి కూడా ఉంది.
## గుర్తింపులు
* అతను చేసిన సేవలకు గుర్తింపుగా చండీగఢ్‌లో పంచకుల లోని క్రికెట్ స్టేడియానికి దేవీలాల్ క్రికెట్ స్టేడియంగా పేరు పెట్టారు.

## ఇవి కూడా చూడండి

* సమాజ్‌వాది జనతా పార్టీ (రాష్ట్రీయ)
## మూలాలు

## బయటి లింకులు
* https://web.archive.org/web/20061029201001/http://haryana-online.com/People/devilal.htm
* https://web.archive.org/web/20050830232528/http://jatland.com/people/devilal.htm
* https://web.archive.org/web/20090224085629/http://inld.org.in/

వర్గం:1914 జననాలు
వర్గం:2001 మరణాలు
వర్గం:భారత స్వాతంత్ర్య సమర యోధులు
వర్గం:భారత ఉప ప్రధానమంత్రులు
వర్గం:హర్యానా ముఖ్యమంత్రులు
మీర్ తఖి మీర్

**ముహమ్మద్ తఖీ** (1723 - 1810) అనే ప్రసిద్ధ ఉర్దూ కవి, తన తఖల్లుస్ కలంపేరు ***మీర్ తఖి మీర్*** తో ఖ్యాతినొందాడు. 18వ శతాబ్దపు ఉజ్వల కవి. ఉర్దూ భాషకు వినూత్న ఒరవడిని అందించిన అగ్రగణ్యుడు. "మీర్ లేనిదే ఉర్దూ కవిత్వం సంపూర్ణం గాదు" అనే లోకోక్తి ప్రసిద్ధమైనది. ఇతడు ఆగ్రా (ఆ కాలంలో *అక్బరాబాద్* అనే పేరు గలదు) లో జన్మించాడు. లక్నోలో కవిగా ప్రకాశించాడు.

గజల్ లేనిదే ఉర్దూ సాహిత్యం లేదు, కాని 'మీర్' లేనిదే గజల్ లేదు. ఉర్దూ సాహిత్యంపై మీర్ ప్రభావం అంతటిది. తన రచనలు 'కులియాతె మీర్' ఆరు దీవాన్లు గలవి. మీర్ తఖి మీర్ ను గాలిబ్ తో పోలుస్తారు. లక్నోలో అంతిమ శ్వాస విడిచాడు.

ఇతని గజళ్ళను ఎందరో గాయకులు పాడారు. చాలా హిందీ సినిమాలలో ఇతని కవితలు, గజళ్ళు ఉపయోగించారు. మీర్ ప్రభావం గాలిబ్ పై ఎంతుందో గాలిబ్ వ్రాసిన ఈ షేర్ ద్వారా తెలుస్తుంది.

వర్గం:ఉర్దూ కవులు
వర్గం:గజల్ కవులు
వర్గం:1723 జననాలు
వర్గం:1810 మరణాలు
నాగేశ్వరరావు

**నాగేశ్వరరావు** పేరుతో అనేకమంది వ్యక్తులు ఉన్నారు

*అక్కినేని నాగేశ్వరరావు - తెలుగు సినిమా నటుడు
*ఆవేటి నాగేశ్వరరావు - ప్రముఖ రంగస్థల నటులు
*ఏడిద నాగేశ్వరరావు - తెలుగు సినిమా నిర్మాత.
*కారుమూరి వెంకట నాగేశ్వరరావు ఆంధ్ర ప్రదేశ్ శాసనసభ్యులు.
*కాశీనాథుని నాగేశ్వరరావు - పాత్రికేయుడు, వ్యాపారవేత్త, స్వాతంత్ర్య సమర యోధుడు
*కుదరవల్లి నాగేశ్వరరావు - ప్రముఖ సినీ కళా దర్శకుడు.
*కృత్తివెన్ను నాగేశ్వరరావు - తెలుగు సినీ దర్శకుడు
*తులాబందుల నాగేశ్వరరావు, స్వాతంత్ర్య సమరయోధులు, న్యాయవాది.
*పిఠాపురం నాగేశ్వరరావు - దక్షిణ భారత సినీ గాయకుడు
*పెండ్యాల నాగేశ్వరరావు - తెలుగు సినీ సంగీతదర్శకుడు
*ఆర్‌.నాగేశ్వర రావు - రాజనాల నాగేశ్వరరావు
*చావలి నాగేశ్వరరావు - సుప్రసిద్ధ చిత్రకారులు
*జి.నాగేశ్వరరావు - తెలుగు సినీ నిర్మాత
*కె.ఎస్. నాగేశ్వరరావు - తెలుగు సినీ దర్శకుడు 
*పండితారాధ్యుల నాగేశ్వరరావు
*తాళ్ళూరు నాగేశ్వరరావు, ప్రసిద్ధ రచయిత
*మేడూరి నాగేశ్వరరావు, ప్రసిద్ధ రాజకీయ నాయకులు.
*వేగె నాగేశ్వరరావు, సుప్రసిద్ధ వైద్యనిపుణులు.
*వై.నాగేశ్వరరావు - తెలుగు సినీ దర్శకుడు
*రేకందార్ నాగేశ్వరరావు - సురభి బాబ్జీ గా పేరు పొందారు. భారత ప్రభుత్వం నుండి పద్మశ్రీ పురస్కారం అందుకున్నారు.
అరణ్యం (సినిమా)

అరణ్యం 1996లో విడుదలైన తెలుగు సినిమా. శ్రీ రామచరణ్ మూవీ క్రియేషన్స్ పతాకంపై నిర్మించిన ఈ సినిమాకు రవిరాజా పినిశెట్టి దర్శకత్వం వహించాడు. నారాయణమూర్తి,  ప్రధాన తారాగణంగా రూపొందిన ఈ చిత్రానికి వందేమాతరం శ్రీనివాస్ సంగీతాన్నందించాడు. ఆర్ నారాయణమూర్తి ద్విపాత్రాభినయం, మొట్టమొదటి సారిగా పోలీసు అధిఅకరి పాత్రలో కనబడటం ఈ చిత్రంలోని విశెషం.  అదే కాకుండా కమర్షియల్  ఫార్లులా చిత్రాలకు పేరుపొందిన దర్శకుడు రవిరాజా పినిశెట్టి మొదటి సారిగా పూర్తి రాజకీయపరమైన ఇతివృత్తం తీసుకోవడమే కాక, నక్సలిజాన్ని పరోక్షంగా సమర్థించే ఇతివృత్తాన్ని ఎన్నుకొని చిత్రీకరించడం మరో విశేషం

## కథ
ఈ అరణ్యంలో అరణ్యరోదనగా తమ బతుకులు వెళ్లదీస్తున్న గిరిజన జీవితాలని మరో కోణం నుంచి రాజ్యాంగపరమైన సంఘిక సమానత్వపరమైన మరో కోణాన్ని ఈ చిత్రం ప్రతిపాదిస్తుంది. 

ఈ చిత్రంలో ఇద్దరు మూర్తిలున్నారు. ఒకరు కృష్ణమూర్తి, మరొకరు నారాయణమూర్తి. రెండు పాత్రలూ ఆర్ నారాయణమూర్తే వేసాడు.  చిత్ర పూర్వార్థంలో ప్రధానంగా నడిచేవి కృష్ణమూఋతి అనే దళిత సమసమాజ ప్రదర్శనకు నడుంకట్టి ప్రజాస్వామ్యం పేరుతో, రాజ్యాంగంలోని లొసుగులను అడ్డం పెట్టుకుని, స్వార్థంతో, పదవులు అధికారం చేపట్టి, గిరిజౌలను కాని హింసలకు గురిచేసి, గిరిజన ప్రాంతాల్లోని భూములను కాజేసే వారిపై తన విల్లుని ఎక్కుపెట్టి పోరాటాన్ని నడిపించే పాత్ర. ఆ దళిత నాయకుడిని తుదముట్టించడంలో, పోలీసు వ్యవస్థలో పనిచేస్తున్న నారాయణమూర్తి అనే ఒక సర్కిల్ ఇనస్పెక్టరు పై వారి ఒత్తిళ్ళకు తట్టుకోలేక "ఎన్‌కౌంటర్" పేరుతో కృష్ణమూర్తిని హత్య చేయడానికి ఇష్టం లేక పదవీ త్యాగం చేస్తే అదే కృష్ణమూర్తిని స్వార్థ రాజకీయ నాయకులు, మంత్రులు కాంట్రాక్టర్లతొ చేతులు కలిపి ఒక పోలీసు కమీషనర్ నేతృత్వంలో హత్య చేసినప్పుడు అది చూసి భరించలేని నారాయణమూర్తి కృష్ణమూర్తి స్థానంలో కొచ్చి, తనే కృష్ణమూర్తి తల్లికి కొడుకుగా, చెల్లెళ్ళకి అన్నగా, మొత్తం అక్కడి గూండాలకి ఉగ్రవాది అన్నగా మారడాం ఈ ద్వితీయ భాగపు కథ.
## తారాగణం

* ఆర్. నారాయణమూర్తి
* పార్వతి
* అమూల్య
* కమలాకామేష్
* జె.వి.సోమయాజులు
* నర్రా
* నారాయణ
* ఏ.ఆర్. విజయ
* ముక్కురాజు

## సాంకేతిక వర్గం

* బ్యానర్: శ్రీ రామచరణ్ మూవీ క్రియేషన్స్ 
* సంగీతం: వందేమాతరం శ్రీనివాస్
* దర్శకత్వం: రవిరాజా పినిశెట్టి
* మాటలు: సత్యమూర్తి
* పాటలు: సిరివెన్నెల సీతారామశాస్త్రి, గూడా అంజయ్య, భానూరి సత్యనారాయణ, పాముల రాంచందర్ రావు
* ఫోటోగ్రఫీ: రాం ప్రసాద్ పినిశెట్టి
* నిర్మాతలు: జొన్నాడ రమణమూర్తి , కె.హేమలత
* కథ, స్క్రీన్ ప్లే, దర్శకత్వం: రవిరాజా పినిశెట్టి 
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శిష్ట్లా జానకి, కె.ఎస్.చిత్ర, కె.జె.యేసుదాస్, వందేమాతరం శ్రీనివాస్ 
* విడుదల:1996.

## పాటలు

* వాలేకుం సలామలేకుం......: గానం: వందేమాతరం శ్రీనివాస్, రచన: గూడ అంజయ్య 
* జో లాలి జో లాలి....: గానం; యేసుదాసు, రచన: బానూరి సత్యనారాయణ 
* నమ్మొద్దన్నా... : గానం: వందేమాతరం శ్రీనివాస్, రచన: పాముల రామచంద్రరావు
* ఓ కొండలారా..: గానం: ఎస్.జానకి కె.ఎస్.చిత్ర, రచన: గూడ అంజయ్య 
* వెయ్యరా దరువెయ్యరో...: గానం: ఎస్.పి.బాబు, శ్రీనివాస్, రచన: పాముల రామచంద్రరావు 
* ఎవరికోసం...: ఎస్.పి.బాలు, రచన: పాముల రామచంద్రరావు 
* అరణ్యం ఇది అరణ్యం...: గానం: ఎస్.పి.బాలు, రచన:సిరివెన్నెల సీతారామశాస్త్రి 
* కిల కిల కిల కిల రామచిలకమ్మ, గానం.కె ఎస్ చిత్ర బృందం, రచన: పాముల రామచంద్రరావు.

## మూలాలు
3.ghantasala galaamrutamu, kolluri bhaskararao blog.

## బాహ్య లంకెలు
పెద్దపల్లి (మల్దకల్)

**పెద్దపలి,** తెలంగాణ రాష్ట్రం, జోగులాంబ గద్వాల జిల్లా, మల్దకల్ మండలంలోని గ్రామం.

ఈ గ్రామం మల్దకల్ నుంచి డివిజన్ కేంద్రమైన గద్వాల వెళ్ళు మార్గములో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.

## రాజకీయాలు

ఈ గ్రామం గద్వాల్ శాసనసభ నియోజకవర్గంలో భాగం. 2009 శాసనసభ ఎన్నికలలో గ్రామంలో కాంగ్రెస్ పార్టీకి ఆధిక్యత లభించింది. గ్రామంలో మొత్తం 665 ఓట్లు పోల్ కాగా, కాంగ్రెస్ పార్టీకి 60 ఓట్ల మెజారిటీ లభించింది.

2013, జూలై 23న జరిగిన గ్రామపంచాయతి ఎన్నికలలో గ్రామ సర్పంచిగా సావిత్రమ్మ ఎన్నికైనది.

## మూలాలు

## వెలుపలి లింకులు
జెర్రిపోతు

**జెర్రిపోతు లేదా జెర్రిగొడ్డు (ఉమ్మడి ఆంధ్రప్రదేశ్‌లో)** భారతదేశం అంతటా వ్యాపించి ఉన్న సాధారణంగా కనిపించే ఒక విషం లేని పాము. ఇది 10-12 అడుగుల వరకూ పెరగగలదు. ఎక్కువగా వరి, వేరుశనగ పొలాల్లో ఎలుకలను పట్టి తినే ఈ పామును 'రైతుమిత్రుడు' అంటారు. ఎక్కువగా ఎలుకలు తినడం వలన ఆంగ్లంలో దీనిని ర్యాట్ స్నేక్ అని అంటారు. త్రాచుపామును పోలి ఉండటం వలన త్రాచు పాముగా భ్రమపడతారు.

ప్ట్యాస్ అనేది కొలుబ్రిడ్ పాముల జాతి. ఈ జాతి  "రాట్‌స్నేక్స్" అని పిలువబడే అనేక కొలుబ్రిడ్ జాతులలో ఒకటి.

ఈ సాధారణ పేరు పురాతన గ్రీకు πτυάς నుండి వచ్చింది, దీని అర్థం "ఉమ్మివేయడం", ఇది మానవుల దృష్టిలో విషాన్ని ఉమ్మివేస్తుందని నమ్మే ఒక రకమైన పాముని సూచిస్తుంది, అయితే వాస్తవానికి ప్ట్యాలలో ఎవరూ విషాన్ని ఉమ్మివేస్తున్నట్లు తెలియదు. 

## మూలాలు

## ఇతర పఠనాలు

* Fitzinger, L. 1843. *Systema Reptilium, Fasciculus Primus, Amblyglossae*. Braumüller & Seidel. Vienna. 106 pp. + indices. (*Ptyas*, p.&nbsp;26.)

వర్గం:విషం లేని పాములు